Iktatószám: 1/2022

**JEGYZŐKÖNYV**

mely készült2022. január19-én 11-00 órakor, Bátaszék, Budai u. 44-46. szám alatt, dr. Bonnyai József elnök úr irodájában megtartott BÁT-KOM 2004. Kft. Felügyelő Bizottságának üléséről.

**Jelen vannak:** Dr. Bonnyai József elnök

Dr. Szabó Ákos tag

Péter Géza tag (össz. 3 fő)

**Távol maradtak: ---**

**Tanácskozási joggal megjelent:**

 dr. Bozsolik Róbert polgármester

 Pap Péter BÁT-KOM 2004 Kft. ügyvezető

**Dr. Bonnyai József** elnökköszönti a Felügyelő Bizottság tagjait és a meghívottakat. Megállapítja, hogy a 3 tag közül *3 fő jelen van, így a bizottság ülése határozatképes* és javaslatot tesz a meghívóban szereplő napirendi pont tárgyalására*.* Mivel egyéb indítvány, észrevétel, javaslat a napirenddel kapcsolatban nem hangzott el, elnök úr szavazásra bocsátja az ülés napirendjeit.

Szavazás után a BÁT-KOM 2004 Kft. Felügyelő Bizottsága a napirendi javaslatot – *egyhangúlag, 3 igen szavazattal* – elfogadta, így az ülés napirendje az alábbiak szerint alakult:

1. **BÁT-KOM 2004 Kft. 2021. évi üzleti tervének elfogadása**
2. **A BÁT-KOM 2004 Kft. ügyvezető 2022 évi havi illetményének és költségtérítésének megállapítása.**
3. **Egyéb**

**Napirendek tárgyalása:**

1. **A BÁT-KOM 2004 Kft. 2022. évi üzleti tervének elfogadása**

**Dr. Bonnyai József** elnök ismertette az előterjesztést, kiemelve az elmúlt évhez képest a jelentős forrásigény növekedést. Az intézmények teljes körűen üzemelnek az év során. A minimálbér emelkedése jelentősen növeli a kiadásokat. A tervben szereplő dologi kiadásokra vonatkozó 10 %-os emelés nem biztos, hogy fedi majd a valóságot. Fejlesztési kérdések nem szerepelnek a tervben, ezen összegekkel igyekeznek fenntartani a jelenlegi műszaki színvonalat. A tervezett eredmény az elvárásoknak megfelelő. Megkérdezi, hogy van-e hozzászólás?

Kérdés és hozzászólás nem volt.

**Dr. Bonnyai József:** szavazásra bocsátja BÁT-KOM 2004 Kft. 2022. évi üzleti tervének elfogadását.

Szavazás után a BÁT-KOM 2004 Kft. Felügyelő Bizottsága – egyhangúlag, 3 igen szavazattal az alábbi határozatot hozta:

1./2022. számú FB határozat

A BÁT-KOM 2004 Kft. Felügyelő Bizottsága a társaság 2022. évi üzleti tervét elfogadja, és

elfogadásra javasolja a tulajdonos Bátaszék Város Önkormányzatának.

Felelős: Dr. Bonnyai József elnök

 Pap Péter ügyvezető

1. **A BÁT-KOM 2004 Kft. ügyvezető 2022 évi havi illetményének és költségtérítésének megállapítása.**

**Dr. Bonnyai József** elnök ismertette, és javasolta hogy 2022. 01. 01. napjától az ügyvezető havi illetménye 550 000 Ft, míg a havi költségtérítése 110 000 Ft legyen.

Kérdés és hozzászólás nem volt.

**Dr. Bonnyai József:** hozzászólás nincs, szavazásra bocsátja a BÁT-KOM 2004 Kft.

ügyvezetője havi juttatásának és költségtérítésének megállapítását.

Szavazás után a BÁT-KOM 2004 Kft. Felügyelő Bizottság – egyhangúlag, 3 igen szavazattal az alábbi határozatot hozta:

2./2022. számú FB határozat

A BÁT-KOM 2004 Kft. Felügyelő Bizottsága a BÁT-KOM 2004 Kft. ügyvezetőjének havi illetményét 2022.01.01. napjától 550 000 Ft-ban, míg havi költségtérítését 110 000 Ft-ban javasolja megállapítani a tulajdonos Bátaszék Város Önkormányzatának.

Felelős: Dr. Bonnyai József elnök

 Pap Péter ügyvezető

Mivel a Felügyelő Bizottság ülésén egyéb észrevétel, indítvány nem hangzott el, az elnöke a jelenlévőknek megköszönte a részvételt és az ülését11,30 órakor bezárta.

**Dr. Bonnyai József Dr. Szabó Ákos Péter Géza**

elnök tag tag